text: Grænsekontrol afslørede menneskesmugler
  15 februar 2016 kl. 05.37
  En menneskesmugler skal 30 dage i fængsel efter, at han søndag blev afsløret af den midlertidige kontrol ved den dansk-tyske grænse på vej fra Slovenien til Sverige med to kvinder i sin bil.
  Det koster ham 30 dages fængsel og efterfølgende udvisning af Danmark med indrejseforbud i seks år.
  De to kvinder i bilen valgte at søge asyl i Danmark i stedet for Sverige,  da de blev klar over, at de ville blive sendt tilbage over grænsen, hvis ikke de gjorde det. Hvis kvinderne allerede har været registreret som asylansøgere i Slovenien, bliver de sendt tilbage dertil som  følge af Dublin-forordningen.
  30 dages ubetinget fængsel og udvisning til 26-årig asylansøger i Sverige for menneskesmugling af 2 asylansøgere over grænsen #anklager
  
  